एनएसएस कैंप में जीएसजी के स्टूडेंट्स ने दिया बुराइयां दूर करने का संदेश
लुधियाना | गुरुसरसुधार स्थित जीएचजी खालसा कॉलेज में सात दिवसीय एनएसएस कैंप का समापन किया गया। आखिरी दिन वॉलंटियर्स ने सामाजिक मुद्दों, साफ सफाई, नशों के मुद्दों के बारे में जागरूकता फैलाने के लिए रैली निकाली। स्टूडेंट्स ने आस पास के गांव के लोगों को खुद की सफाई के लिए भी संदेश दिया। वॉलंटियर्स ने लोगों को डिजास्टर मैनेजमेंट और प्राकृतिक आपदा पड़ने पर की जा सकने वाली सहायता के बारे में वर्कशॉप के जरिए जानकारी दी। नुक्कड़ नाटक के जरिए नशों से नुकसान और दहेज लेने को प्रेरित किया। साथ ही चार्ट मेकिंग, डेक्लामेशन कंपीटिशन के विजेताओं को दिए गए। कुकिंग कमेटी के मेंबर्स को भी सम्मानित किया गया। लड़कियों में बलजोत कौर, हिमांशु और लड़कों में इंद्रजीत सिंह और रिशभ को बेस्ट वॉलंटियर्स का टाइटल मिला। योगा गुरु रमेश कुमार को कैंप में सराहनीय योगदान के लिए मोमेंटो दिया गया। प्रिंसिपल डॉ. एसएस दयोल ने एनएसएस ऑफिसर प्रो. इंद्रजीत सिंह, प्रो. शिखा जैन, प्रो. वनीत धीर की सराहना की। उन्होंने स्टूडेंट्स को सामाजिक बुराइयों के खिलाफ इसी तरह लड़ने के लिए प्रेरित किया।
hin_Deva hin_Deva